Warbixinta oo ka warramaysa saldhigga milateri ee ay dawladda Imaaraadku ka samaysanayso Berbera iyo maalgashiga ay ku samaynayso dekedda ayaa tidhi, “Dekedda Berbera iyo mashruuca labaad ee Imaaraadku hadda wado oo ah dhismaha saldhig milateri, waxa ay xusuus xoog badan u yihiin, sida lacagta Khaliijku ay u beddelayso gobalka Geeska Afrika” Waxa se ay warbixintu intaas ku dartay, in lacagtaasi ay sida oo kalana keeni karto khatar ah in uu sii kordho loolanka u dhexeeya xukuumadda taagta daran ee fadhigeedu Muqdisho yahay, duniduna aqoonsan tahay iyo Somaliland.
